اسلام آباد (اے پی پی) مسلم لیگ (ن) نا صدر و قائد حزب اختلاف شہباز شریف پنی آ عالم دین علامہ طالب جوہری نا کزیت آ است ہسونی نا درشانی ءِ کرینے۔ دوشنبے نادے آ تینا ہڑزخواہی کلہو اٹی اوپارے کہ ایماندار قرآن و دین انا تشریح نا یکتا ءُ انداز اس تخاکہ۔ او اسہ دلنشین و صاحب اسلوک مقرر، مفسر، مصنف و شاعر اس ئس۔ داکون آ قابل شخصیت نا کزیت ملک و ملت و دین انا تبلیغ و مون آدننگ کن اسہ بھلو نسخان اسے۔ اللہ تعالیٰ اونا درجہ غاتے بڑز کے، پدسلوک آتے صبر و جمیل ایتے۔
